Vyhodnotenie medzirezortného pripomienkového konania

Návrh zákona, ktorým sa mení a dopĺňa zákon č. 443/2010 Z. z. o dotáciách na rozvoj bývania a o sociálnom bývaní v znení zákona č. 134/2013 Z. z 

Spôsob pripomienkového konania	 	
Počet vznesených pripomienok, z toho zásadných	55  / 11 	
Počet vyhodnotených pripomienok	55 	
		
Počet akceptovaných pripomienok, z toho zásadných	41  / 8 	
Počet čiastočne akceptovaných pripomienok, z toho zásadných	8  / 3 	
Počet neakceptovaných pripomienok, z toho zásadných	6  / 0 	
		
Rozporové konanie (s kým, kedy, s akým výsledkom)		
Počet odstránených pripomienok		
Počet neodstránených pripomienok		

Sumarizácia vznesených pripomienok podľa subjektov
Č.	Subjekt	Pripomienky do termínu	Pripomienky po termíne	Nemali pripomienky	Vôbec nezaslali	
1 .	Úrad pre verejné obstarávanie 	 	 	x 	 	
2 .	Generálna prokuratúra Slovenskej republiky 	2 (2o,0z) 	 	 	 	
3 .	Konfederácia odborových zväzov Slovenskej republiky 	1 (1o,0z) 	 	 	 	
4 .	Asociácia zamestnávateľských zväzov a združení Slovenskej republiky 	 	 	x 	 	
5 .	Národná banka Slovenska 	1 (1o,0z) 	 	 	 	
6 .	Združenie miest a obcí Slovenska 	2 (0o,2z) 	 	 	 	
7 .	Najvyšší kontrolný úrad Slovenskej republiky 	 	 	x 	 	
8 .	Odbor aproximácie práva sekcie vládnej legislatívy Úradu vlády SR 	 	 	x 	 	
9 .	Štatistický úrad Slovenskej republiky 	2 (2o,0z) 	 	 	 	
10 .	Správa štátnych hmotných rezerv Slovenskej republiky 	 	 	x 	 	
11 .	Ministerstvo pôdohospodárstva a rozvoja vidieka Slovenskej republiky 	1 (0o,1z) 	 	 	 	
12 .	Únia miest Slovenska 	 	 	 	x 	
13 .	Protimonopolný úrad Slovenskej republiky 	 	 	 	x 	
14 .	Úrad geodézie, kartografie a katastra Slovenskej republiky 	 	 	x 	 	
15 .	Republiková únia zamestnávateľov 	 	 	 	x 	
16 .	Ministerstvo obrany Slovenskej republiky 	3 (3o,0z) 	 	 	 	
17 .	Úrad jadrového dozoru Slovenskej republiky 	 	 	x 	 	
18 .	Úrad pre normalizáciu, metrológiu a skúšobníctvo Slovenskej republiky 	 	 	x 	 	
19 .	Ministerstvo zahraničných vecí a európskych záležitostí Slovenskej republiky 	2 (2o,0z) 	 	 	 	
20 .	Ministerstvo hospodárstva Slovenskej republiky 	2 (2o,0z) 	 	 	 	
21 .	Úrad vlády Slovenskej republiky 	 	 	x 	 	
22 .	Ministerstvo zdravotníctva Slovenskej republiky 	 	 	x 	 	
23 .	Ministerstvo práce, sociálnych vecí a rodiny Slovenskej republiky 	9 (9o,0z) 	 	 	 	
24 .	Ministerstvo financií Slovenskej republiky 	5 (1o,4z) 	 	 	 	
25 .	Najvyšší súd Slovenskej republiky 	 	 	 	x 	
26 .	Ministerstvo spravodlivosti Slovenskej republiky 	4 (3o,1z) 	 	 	 	
27 .	Národný bezpečnostný úrad 	 	 	x 	 	
28 .	Ministerstvo dopravy, výstavby a regionálneho rozvoja Slovenskej republiky 	 	 	 	x 	
29 .	Úrad priemyselného vlastníctva Slovenskej republiky 	2 (2o,0z) 	 	 	 	
30 .	Ministerstvo životného prostredia Slovenskej republiky  	 	 	x 	 	
31 .	Ministerstvo školstva, vedy, výskumu a športu Slovenskej republiky 	1 (1o,0z) 	 	 	 	
32 .	Ministerstvo kultúry Slovenskej republiky 	4 (4o,0z) 	 	 	 	
33 .	Ministerstvo vnútra Slovenskej republiky 	11 (11o,0z) 	 	 	 	
34 .	Zväz stavebných podnikateľov Slovenska 	3 (0o,3z) 	 	 	 	
	SPOLU	55 (44o,11z) 	0 (0o,0z) 	12 	5 	

Vyhodnotenie vecných pripomienok je uvedené v tabuľkovej časti.

Vysvetlivky  k použitým skratkám v tabuľke:	
O – obyčajná	A – akceptovaná	
Z – zásadná	N – neakceptovaná	
	ČA – čiastočne akceptovaná	

Subjekt	Pripomienka	Typ	Vyh.	Spôsob vyhodnotenia	
GP SR 	K bodu 2 
Znenie uvádzacej vety odporúčame upraviť takto: 
„V § 2 ods. 1 sa písmeno p) dopĺňa štvrtým bodom, ktorý znie:“. 	O 	A 	Text je upravený.  	
GP SR 	K bodu 25 
V záujme precizovania právnej úpravy odporúčame slová „z nájomného“ nahradiť slovami „z dohodnutého nájomného“. 	O 	A 	Text je upravený.  	
KOZ SR 	Stanovisko k návrhu zákona, ktorým sa mení a dopĺňa zákon č. 443/2010 Z. z. o dotáciách na rozvoj bývania a o sociálnom bývaní v znení zákona č. 134/2013 Z. z.  
KOZ SR má k návrhu pripomienky : 
1. V § 11 ods. 1, písm. a) štvrtom bode odporúčame slová „30 rokov“ nahradiť slovami „15 rokov“ a následne upraviť súvisiace ustanovenia zákona. Uvedenou pripomienkou navrhujeme zabezpečiť možnosť odpredať byty po 15 rokoch užívateľom do osobného vlastníctva a zo získaných prostriedkov stavať nové nájomné byty. – ostatná pripomienka 
2. V prílohe č. 3 Evidenčný list systémových porúch odporúčame v bode 1.2 - 2 slová „Typ objektu“ nahradiť slovami „Typ budovy“. Rovnako v bodoch 1.2 – 11 až 13. V bode 1.2 – 9 a 10 odporúčame slová „Dodatočné zateplenie“ nahradiť slovami „Dodatočná tepelná ochrana“. - ostatná pripomienka 
3. V Čl. I bod 2 znie: „V § 2 ods. 1 sa písmeno p) dopĺňa štvrtým bodom, ktorý znie:“. - ostatná pripomienka 
4. V Čl. I bode 3 odporúčame slová „ods. 1 písm. b)“ nahradiť slovami „ods. 2“. - ostatná pripomienka 
5. V Čl. I bode 4 odporúčame slová „zákona č. 172/2004 Z. z. o prevode vlastníctva nehnuteľného majetku vo vlastníctve Slovenskej republiky na obec alebo vyšší územný celok v znení neskorších predpisov“ nahradiť slovami „osobitného predpisu“ a nad tieto slová zaviesť odkaz na poznámku pod čiarou, v ktorej bude citovaný uvedený zákon. - ostatná pripomienka 
6. V Čl. I bode 11 je v § 8 ods. 7 písm. c) použitá legislatívna skratka „žiadosť“, pričom zavedená je až v § 15 ods. 1. - ostatná pripomienka 
7. V Čl. I odporúčame vypustiť novelizačný bod 18 z dôvodu, že navrhovaná právna úprava je súčasťou platného znenia zákona. - ostatná pripomienka 	O 	ČA 	Pripomienky uvedené v bodoch 3-7 sú zapracované do návrhu. Pripomienka uvedená v bodoch 1 a 2 sú čiastočne zapracované. Do návrhu sú doplnené nové novelizačné body. Lehota zachovania nájomného charakteru bytov je upravená na 20 rokov. 
 	
NBS 	čl. I 
1. K bodu 4 
V § 4 ods. 1 písm. f) je potrebné za slová „stavebné úpravy“ vložiť slovo „nájomného“. 
2. K bodu 6 
V § 4 ods. 5 je potrebné za slovo „úpravami“ vložiť slovo „nájomného“ a za slovo „počet“ slovo „nájomných“. 
3. K bodu 18 
Navrhovaný bod a navrhované znenie je potrebné vypustiť, nakoľko upravovaný § 11 ods. 4 navrhované doplnenie už obsahuje. Doterajšie body je potrebné primerane označiť. 
4. Novelizačné body 21 a 22 je potrebné spojiť do jedného novelizačného bodu a doterajšie body primerane označiť. 	O 	A 	Text upravený. Novelizačné body sú primerane upravené.  	
ZMOS 	K § 11 Podmienky na poskytnutie dotácie na obstaranie nájomného bytu, ods. 1 písm. a): 
Navrhujeme, aby sa stanovila zákonná možnosť predčasného odpredaja nájomných bytov, teda aj pred uplynutím lehoty 30 rokov. 
Odôvodnenie: 
Na základe požiadaviek z praxe predkladáme požiadavku na fakultatívne neuplatňovanie podmienky zachovania nájomného charakteru bytu v prípade, ak budú záväzky vyplývajúce zo zmluvy o úvere splnené skôr, než uplynie 30 ročná lehota splatnosti úveru. V praxi sa vyskytujú viaceré okolnosti, kedy plnenie podmienok nájomného charakteru nie je účelné, prípadne požadovaný charakter nájomného bývania konkrétneho bytu už stratil opodstatnenie. Uvedeným ustanovením by sa zvýšil príjem fondu zo splatených úverov, čo by otvorilo možnosti pre poskytovanie nových úverov zo strany fondu. 	Z 	ČA 	Na rozporovom konaní konanom dňa 28. apríla 2015 Združenie miest a obcí ustúpilo zo zásadnej pripomienky a uplatnilo ju ako obyčajnú pripomienku. Lehota bola upravená na 20 rokov.  	
ZMOS 	K novelizačnému bodu 14 k § 10 Všeobecné podmienky na poskytnutie dotácie, ods. (4) a ods. (5): 
Požadujeme vypustiť ustanovenie navrhovaných ods. (4) a (5), ktoré znejú: 
„(4) Dotáciu podľa § 4 nie je možné poskytnúť, ak ministerstvo zistí, že žiadateľ nemá ku dňu podania žiadosti podľa § 15 ods. 4 uzatvorené nájomné zmluvy minimálne na 90 % nájomných bytov vo vlastníctve žiadateľa a nachádzajúcich sa na území danej obce, na obstaranie ktorých bola poskytnutá dotácia z ministerstva alebo podpora podľa osobitného predpisu.7) 
(5) Dotáciu podľa § 4 nie je možné poskytnúť žiadateľovi, ktorému bola v rozhodujúcom období poskytnutá dotácia z ministerstva alebo podpora podľa osobitného predpisu7) na obstaranie viac ako 100 nájomných bytov na 1000 obyvateľov, pričom rozhodujúcim obdobím je obdobie od 1. januára 2000 do 31. „decembra kalendárneho roka predchádzajúceho roku predloženia žiadosti podľa § 15.“. 
Odôvodnenie: 
Predmetnými ustanoveniami by pri rozhodovaní o poskytovaní dotácii dochádzalo k neopodstatnenej a nelogickej diskriminácii miest a obcí, ktoré majú trvalý záujem o rozvoj nájomného bývania na svojom území s čím nemožno súhlasiť. 	Z 	A 	V Čl. I je v § 10 navrhovaný ods. (4) a (5) vypustený.  	
ŠÚ SR 	K bodu 4 
Odporúčame slová „zákona č. 172/2004 Z. z. o prevode vlastníctva nehnuteľného majetku vo vlastníctve Slovenskej republiky na obec alebo vyšší územný celok v znení neskorších predpisov“ nahradiť slovami „osobitného predpisu.x)“. 
Poznámka pod čiarou k odkazu x znie: 
„x) Zákon č. 172/2004 Z. z. o prevode vlastníctva nehnuteľného majetku vo vlastníctve Slovenskej republiky na obec alebo vyšší územný celok v znení neskorších predpisov.“. 	O 	ČA 	Text je preformulovaný v nadväznosti na pripomienky iných subjektov.  	
ŠÚ SR 	K vlastnému materiálu 
Odporúčame odkazy písať v súlade s bodom 21 prílohy č. 5 k Legislatívnym pravidlám vlády SR. 	O 	A 	 	
MPRV SR 	bodu 18. 
Navrhujeme 18. bod vypustiť. 
Odôvodnenie: 
Táto úprava je v platnom znení zavedená už zákonom č. 134/2013 Z. z. 	Z 	A 	Text je upravený. V čl. I je bod 18 vypustený.  	
MO SR 	K bodu 2 
Odporúčame upraviť uvádzaciu vetu takto: „V § 2 ods. 1 sa písmeno p) dopĺňa štvrtým bodom, ktorý znie:“.  	O 	A 	Text je upravený.  	
MO SR 	K bodu 6 
V texte poznámky pod čiarou k odkazu 11a) odporúčame slová „neskorších predpisov“ nahradiť slovami „ zákona č. 268/2007 Z. z. a v texte poznámky pod čiarou k odkazu 11b) odporúčame slová „neskorších predpisov“ nahradiť slovami „zákona č. 151/1995 Z. z.“. 	O 	A 	V bode 6 bol v § 4 navrhovaný odsek 6 vypustený a zároveň boli vypustené poznámky pod čiarou k odkazom 11 a) a 11b).  	
MO SR 	K bodu 18 
Odporúčame vypustiť novelizačný bod z dôvodu, že navrhovaná právna úprava už je súčasťou platného znenia zákona. 	O 	A 	Text je upravený. V čl. I je bod 18 vypustený. 	
MZVaEZ SR 	K čl. I bod 3 
V čl. I bode 3 poznámke pod čiarou k odkazu 7 odporúčame slová „ods. 1 písm. b)“ nahradiť slovami „ods. 2“. 
Odôvodnenie: Definícia polyfunkčného domu je upravená v § 6 ods. 2 zákona č. 150/2013 Z. z. o Štátnom fonde rozvoja bývania. 	O 	A 	Text je upravený.  	
MZVaEZ SR 	K čl. I bod 18 
Odporúčame novelizačný bod 18 vypustiť, pretože navrhované doplnenie § 11 ods. 4 už je obsiahnuté v platnom znení zákona. 	O 	A 	Text je upravený. V čl.I je bod 18 vypustený.  	
MH SR 	K predkladacej správe 
V predkladacej správe odporúčam doplniť stručné zhrnutie očakávaných vplyvov návrhu zákona podľa vplyvov posudzovaných v rámci doložky vybraných vplyvov.  	O 	N 	V texte je uvedené, že návrhom nevznikajú nové požiadavky na štátny rozpočet.  	
MH SR 	K Čl. I bod 18 
Novelizačný bod odporúčam vypustiť z dôvodu, že navrhovaná právna úprava je už súčasťou platného znenia zákona.  	O 	A 	Text je upravený. V čl. I je bod 18 vypustený.  	
MPSVR SR 	K Čl. I bod 3 
Odporúčame v Čl. I bode 3 navrhovanej poznámke pod čiarou k odkazu 7 citáciu „ods. 1 písm. b)“ nahradiť citáciou „ods.2“. 
Odôvodnenie: Pripomienka legislatívno – technická. Definícia polyfunkčného domu je v § 6 ods. 2 zákona č. 150/2013 Z. z. o Štátnom fonde rozvoja bývania. 	O 	A 	Text je upravený.  	
MPSVR SR 	K Čl. I bod 4 a 6 
Odporúčame v Čl. I bode 4 navrhovanom § 4 ods. 1 písm. f) pred slovom „bytu“ vložiť slovo „nájomného“. 
Odporúčame v Čl. I bode 6 navrhovanom § 4 ods. 5 pred slovo „bytu“ vložiť slovo „nájomného“ a pred slovo „bytov“ vložiť slovo „nájomných“. 
Odôvodnenie: Predmetné ustanovenia upravujú možnosť dotácie na obstaranie nájomného bytu. 	O 	A 	Text je upravený. 	
MPSVR SR 	K Čl. I bod 11 
Upozorňujeme, že v Čl. I bode 11 navrhovanom § 8 ods. 7 písm. c) je použitá legislatívna skratka („žiadosť“), ktorá je zavedená až v § 15 ods. 1 zákona č. 443/2010 Z. z. o dotáciách na rozvoj bývania a o sociálnom bývaní. 
Odôvodnenie: Pripomienka legislatívno – technická.  	O 	A 	Text je upravený. V Čl. I je bod 11 vypustený.  	
MPSVR SR 	K Čl. I bod 14 
Odporúčame v Čl. I bode 14 navrhovanom § 10 ods. 4 vypustiť slová „ministerstvo zistí, že“. 
Odôvodnenie: Precizovanie ustanovenie. Pripomienka legislatívno – technická. 	O 	A 	Text je upravený. V čl. I bod 14 bol v § 10 ods. 4 vypustený.  	
MPSVR SR 	K Čl. I bod 14 
Odporúčame v Čl. I bode 14 navrhovanom § 10 ods. 4 a 5 použitý odkaz 7 na poznámku 
pod čiarou nahradiť iným správnym odkazom. 
Odôvodnenie: Pripomienka legislatívno – technická. Poznámka pod čiarou k odkazu 7 odkazuje na definíciu polyfunkčného domu. 	O 	A 	Text je upravený. V Čl. I bod 14 v navrhovanom § 10 je ods. 4 a 5 vypustený. 	
MPSVR SR 	K Čl. I bod 18 
Upozorňujeme, že v Čl. I bode 18 upravovaný § 11 ods. 4 navrhované doplnenie už obsahuje. 
Odôvodnenie: Pripomienka legislatívno – technická. 	O 	A 	Text je upravený. V čl. I je bod 18 vypustený.  	
MPSVR SR 	K Čl. I body 21 a 22 
Odporúčame v Čl. I spojiť novelizačné body 21 a 22 do jedného novelizačného bodu a nasledujúce novelizačné body primerane preznačiť. 
Zároveň odporúčame v Čl. I bode 22 použitý odkaz 7 na poznámku pod čiarou nahradiť iným správnym odkazom, pretože poznámka pod čiarou k odkazu 7 odkazuje na definíciu polyfunkčného domu. 
Odôvodnenie: Pripomienka legislatívno – technická. 	O 	A 	Text je upravený.  	
MPSVR SR 	K doložke vybraných vplyvov 
Odporúčame prehodnotiť sociálne vplyvy návrhu alebo v doložke vybraných vplyvov bode A.3 doplniť nasledujúcu poznámku: Návrh zlepšuje podmienky poskytnutia podpory 
na rozvoj nájomného bývania, ktoré môžu pozitívne ovplyvniť prístup k nájomnému bývaniu, prostredníctvom vytvorenia možnosti získať dotáciu aj na obstaranie nájomného bytu stavebnými úpravami bytu v bytovom dome, ktorý obec alebo samosprávny kraj nadobudla prevedením vlastníctva od Slovenskej republiky. 
Odôvodnenie: Potreba úpravy vyplýva z Aktualizovanej jednotnej metodiky na posudzovanie vybraných vplyvov.  	O 	A 	Text je doplnený v upravenej podobe.  	
MPSVR SR 	K predkladacej správe 
Odporúčame doplniť v predkladacej správe k vyjadreniu o finančných vplyvoch aj vyjadrenie k ostatným vplyvom návrhu v zmysle vplyvov posudzovaných v rámci doložky vybraných vplyvov. 
Odôvodnenie: Potreba úpravy vyplýva z Aktualizovanej jednotnej metodiky na posudzovanie vybraných vplyvov. 	O 	N 	Vzhľadom na to, že nie sú nové vplyvy na ostatné oblasti, nie je dôvod túto skutočnosť osobitne komentovať v predkladacej správe.  	
MF SR 	Všeobecne 
V doložke vybraných vplyvov (ďalej len „doložka vplyvov“) sa konštatuje, že schválením návrhu sa predpokladajú negatívne vplyvy na rozpočet verejnej správy. Financovanie návrhu bude zabezpečené v rámci programu 017 Program rozvoja bývania, podprogramu 01701 Výstavba a obnova bytového fondu. Na rok 2015 sú vyčíslené výdavky v sume 20 004 140 eur a na roky 2016 až 2018 každoročne v sume 29 904 000 eur, avšak v schválenom rozpočte verejnej správy na roky 2015 až 2017 v kapitole Ministerstva dopravy, výstavby a regionálneho rozvoja SR na podprograme 01701 Výstavba a obnova bytového fondu na roky 2016 až 2017 nie sú rozpočtované žiadne finančné prostriedky. Upozorňujem, že v návrhu východísk rozpočtu verejnej správy na roky 2016 až 2018 sa uvažuje s transferom zo štátneho rozpočtu pre ŠFRB v sume 25,0 mil. eur, čo je o 29,9 mil. eur menej ako v minulých rokoch. S presunom týchto výdavkov na výstavbu a obnovu bytového fondu v sume 29 904 tis. eur sa v súčasnej etape spracovania východísk neuvažuje. 

Vzhľadom na uvedené nesúhlasím s konštatovaním v tabuľkách doložky vplyvov, že financovanie je zabezpečené v rozpočte v programe 017 Program rozvoja bývania a žiadam relevantné tabuľky analýzy vplyvov na rozpočet verejnej správy prepracovať, pričom predpokladané výdavky na rozpočet verejnej správy je potrebné zabezpečiť v rámci schválených limitov výdavkov kapitoly MDVRR SR stanovených vo východiskách rozpočtu verejnej správy na roky 2016 až 2018. 	Z 	A 	Text doložky bol upravený na základe výsledkov z rozporového konania z 30.4.2015. 	
MF SR 	Všeobecne 
Návrh je potrebné upraviť gramaticky (napr. v čl. I bode 17 § 11 ods. 2 na konci vety dvojbodku nahradiť bodkou, v bode 27 § 22 ods. 2 za slovo „slová“ vložiť dvojbodku) a zosúladiť s prílohou č. 5 k Legislatívnym pravidlám vlády SR (ďalej len „príloha LPV“) [napr. v čl. I body 3, 7, 8, 13, 23 a 28 zosúladiť s bodom 37 prvou vetou prílohy LPV, bod 4 § 4 ods. 1 písm. f) zosúladiť s čl. 7 LPV v spojení s bodom 21 prílohy LPV, body 11 a 17 zosúladiť s bodom 6 prílohy LPV, v bode 15 za slovami „§ 11 ods. 1 písm. b)“ doplniť slová „uvádzacej vete“, bod 30 § 25b zosúladiť s bodom 61 prvou vetou prílohy LPV].  	O 	ČA 	Text je upravený v súlade s pripomienkami. V čl. I body 3, 7, 8, 13 a 28 sú navrhnuté v súlade s bodom 38 posledný odsek, vzhľadom na to, že v texte právneho predpisu je ponechaný odkaz, ale právny predpis, na ktorý sa odkazuje je zrušený a nahradený novým právnym predpisom.  	
MF SR 	K čl. I k bodu 6 (§ 4 ods. 4 až 6) 
Znenie odseku 6 žiadam vypustiť ako nadbytočné, pretože podľa § 13 zákona č. 182/1993 Z. z. o vlastníctve bytov a nebytových priestorov v znení neskorších predpisov (ďalej len „zákon č. 182/1993 Z. z.“) je s vlastníctvom bytu a nebytového priestoru v dome nerozlučne spojené spoluvlastníctvo spoločných častí domu, spoločných zariadení domu, príslušenstva a spoluvlastníctvo alebo iné spoločné práva k pozemku (napríklad pri kúpe bytu v bytovom dome nadobudne žiadateľ spolu s bytom aj spoluvlastnícky podiel na spoločných častiach domu a spoločných zariadeniach domu). Súčasne je navrhované znenie odseku 6 v rozpore s platným znením § 6 ods. 1 novelizovaného zákona, pretože sa navrhované znenie odseku 6 nemôže vzťahovať na všetky spôsoby obstarania bytu uvedené v § 6 ods. 1. Pri obstaraní nájomného bytu výstavbou bytového domu spoluvlastnícky podiel na spoločných častiach a spoločných zariadeniach domu nevznikne a celý bytový dom bude vo vlastníctve žiadateľa. 	Z 	A 	Text je upravený. V čl. I bod 6 je v § 4 navrhovaný ods. 6 vypustený. 	
MF SR 	K čl. I k bodom 11 (§ 8 ods. 7) a 17 (§ 11 ods. 2)  
Navrhované znenie § 8 ods. 7 písm. c) žiadam vypustiť, prípadne návrh doplniť o vecnú úpravu postupu obce (resp. vyššieho územného celku) pri predaji nehnuteľnosti v jej vlastníctve, ktorého súčasťou bude dohoda s kupujúcim o jej prestavbe na bytový dom a predkupné právo žiadateľa k vystavaným bytom. 
V osobitnej časti dôvodovej správy k tomuto ustanoveniu sa uvádza, že v niektorých prípadoch obce predávajú svoju nehnuteľnosť s tým, že sa súčasne dohodnú s kupujúcim na jej prestavbe na bytový dom a na predkupnom práve obce k vybudovaným bytom. Takýto spôsob nakladania s majetkom obce nie je v súlade so zákonom č. 138/1991 Zb. o majetku obcí v znení neskorších predpisov (ďalej len „zákon č. 138/1991 Zb.“), podľa ktorého obce sú povinné realizovať prevod svojho majetku v súťažnom prostredí, ktorého výsledkom má byť najvyššia kúpna cena. Preto by sa v prípadoch uvedených v dôvodovej správe malo zvážiť vypustenie dotácie obciam na obstaranie takýchto nájomných bytov. Ak by existovala zákonná úprava možnosti prevodu nehnuteľnosti z vlastníctva obce z dôvodu jej prestavby kupujúcim na bytový dom a následné odkúpenie bytov obcou, táto úprava nakladania s majetkom obce by bola osobitným zákonom vo vzťahu k zákonu č. 138/1991 Zb. Upozorňujem, že takýto osobitný model je potrebné posúdiť aj z hľadiska súladu so zákonom č. 25/2006 Z. z. o verejnom obstarávaní v znení neskorších predpisov. 
Vyššie uvedené sa rovnako vzťahuje aj na majetok vo vlastníctve vyšších územných celkov, nakladanie s ktorým upravuje zákon č. 446/2001 Z. z. o majetku vyšších územných celkov v znení neskorších predpisov (ďalej len „zákon č. 446/2001 Z. z.“). 

Pripomienka sa primerane vzťahuje aj na bod 17 návrhu, ktorý upravuje znenie § 11 ods. 2. 	Z 	A 	Text je upravený. V čl. I je bod 11 (§ 8 ods. 7) a bod 17 (§11 ods. 2) vypustený.  	
MF SR 	K čl. I k bodu 26 (§ 18 ods. 3) 
Žiadam vypustiť navrhované znenie § 18 ods. 3, pretože nemožno súhlasiť s navrhovaným riešením. Pri nájomných bytoch vo vlastníctve obce, resp. vyššieho územného celku je potrebné rozlišovať medzi správou bytového domu, čiže obstarávanie služieb a tovaru pre všetkých vlastníkov bytov podľa zákona č. 182/1993 Z. z. a správou majetku obce, resp. vyššieho územného celku podľa zákona č. 138/1991 Zb. alebo zákona č. 446/2001 Z. z. Správu svojho majetku môže zabezpečovať obec, resp. vyšší územný celok aj prostredníctvom ňou zriadených organizácií. 

Zákon č. 182/1993 Z. z. upravuje správu bytového domu, v ktorom sú byty vo vlastníctve alebo spoluvlastníctve jednotlivých vlastníkov a spoločné časti domu a spoločné zariadenia tohto domu sú súčasne v podielovom spoluvlastníctve vlastníkov bytov a nebytových priestorov. Ak je bytový dom celý vo vlastníctve obce, nie je opodstatnené, aby sa na správu týchto nájomných bytov vzťahoval zákon č. 182/1993 Z. z., ale pri správe tohto domu bude obec postupovať podľa zákona č. 138/1991 Zb. 

Ak si obec podľa zákona č. 443/2010 Z. z. o dotáciách na rozvoj bývania a o sociálnom bývaní v znení zákona č. 134/2013 Z. z. obstará kúpou len jeden, prípadne niekoľko nájomných bytov v bytovom dome, v ktorom už správu podľa zákona č. 182/1993 Z. z. vykonáva spoločenstvo vlastníkov bytov alebo správca, bude obec ako vlastník bytu v bytovom dome povinná pristúpiť k zmluve o spoločenstve, resp. zmluve o výkone správy. Súčasne však bude zabezpečovať starostlivosť o byt, resp. byty v jej vlastníctve v súlade so zákonom č. 138/1991 Zb.  	Z 	A 	Text je vypustený. 	
MS SR 	K bodu 4 [§ 4 ods. 1 písm. f)] 
Z dôvodu jasnosti textu odporúčame predkladateľovi normu formulovať všeobecne a neuvádzať v dikcii odkaz na konkrétny právny predpis.  	O 	A 	Text v bode 4 (§ 4 ods. 1 písm f) je preformulovaný.  	
MS SR 	K bodom 11 a 17  
Z dôvodu jasnosti textu odporúčame predkladateľovi pojem „nehnuteľnosť“ zosúladiť s terminológiou v zákone č. 182/1993 Z. z. o vlastníctve bytov a nebytových priestorov. Taktiež odporúčame predkladateľovi číslovku „5“ nahradiť slovom „päť“. 
Odporúčame predkladateľovi jednoznačne vymedziť časové obdobie 5 rokov, keďže nie je zrejmé, či má ísť o minimálnu dobu alebo uzavretý časový úsek, ktorý bude rozhodujúci pre posúdenie oprávnenosti zníženia dotácie. Odôvodnenie: precizovanie návrhu zákona. 	O 	A 	Text je upravený. V čl. I sú navrhované body 11 a 17 vypustené.  	
MS SR 	K bodu 14 (§ 10 nový odsek 4) 
Zásadne nesúhlasíme s navrhovanou formuláciou z dôvodu jej priameho retroaktívneho pôsobenia. Uvedenú normu je potrebné preformulovať s priorizáciou kritérií, ktoré nebudú zasahovať do skorších právnych pomerov žiadateľa s negatívnymi zásahmi do práv žiadateľa v budúcnosti. 
Táto pripomienka je zásadná. 	Z 	A 	V Čl. I bod 14 je v § 10 navrhovaný ods. 4 vypustený.  	
MS SR 	K návrhu vyhlášky, k § 1 písm. a) 
Z dôvodu lepšej zrozumiteľnosti textu odporúčame predkladateľovi preformulovať písm. a) nasledovne: 
„výške dotácie pre žiadateľa podľa § 7 na obstaranie nájomného bytu, obstaranie technickej vybavenosti a odstránenie systémovej poruchy poskytovanej podľa § 8 zákona a“ 	O 	A 	Text je upravený.  	
ÚPV SR 	Čl. I novelizačný bod 2. 
Odporúčame, aby uvádzacia veta znela: "V § 2 ods. 1 sa písmeno b) dopĺňa bodom 4., ktorý znie:", ide o legislatívnotechnickú pripomienku. 	O 	A 	Text je upravený.  	
ÚPV SR 	Čl. I novelizačný bod 6. 
Odporúčame v § 4 ods. 4 nahradiť slovo "neuplynulo" slovom " neuplynuli", ide o gramatickú pripomienku. 
	O 	A 	Text je upravený.  	
MŠVVaŠ SR 	novelizačný bod 16. 
V novelizačnom bode 16. uvádzacej vete odporúčame slová ,,vykonávacím predpisom, ktorý vydá ministertsvo" nahradiť slovami ,,všeobecne záväzným právnym predpisom, ktorý vydá ministerstvo". 
Odôvodnenie: Súlad s bodom 23 Prílohy č. 5 k Legislatívnym pravidlám vlády Slovenskej republiky v platnom znení.  	O 	A 	Text je upravený.  	
MK SR 	K čl. I bod 6 
V poznámke pod čiarou k odkazu 11a odporúčame slová ,,neskorších predpisov." nahradiť slovami ,,zákona č. 268/2007 Z. z.". 
V poznámke pod čiarou k odkazu 11b odporúčame slová ,,neskorších predpisov." nahradiť slovami ,,zákona č. 151/1995 Z. z.". 
Čiarku za odkazom na poznámku pod čiarou 11b odporúčame preunúť pred tento odkaz. 
Odôvodnenie: 
Legislatívno-technická pripomienka.  	O 	A 	Text je upravený. Nakoľko je v bode 6 v § 4 navrhovaný ods. 6 vypustený, sú vypustené aj poznámky pod čiarou k odkazom 11a) a 11b).  	
MK SR 	K čl. I bod 18 
Odporúčame vypustiť tento novelizačný bod. 
Odôvodnenie: 
Slová, ktoré sa navrhujú vložiť, sa v uvedenom odseku § 11 už nachádzajú. 	O 	A 	Text je upravený. V čl. I je bod 18 vypustený.  	
MK SR 	K čl. I bod 4 
Slová ,,zákona č. 172/2004 Z. z. o prevode vlastníctva nehnuteľného majetku vo vlastníctve Slovenskej republiky na obec alebo vyšší územný celok v znení neskorších predpisov." odporúčame nahradiť slovami ,,osobitného predpisu.x)" a nahrádzané slová odporúčame vložiť do textu poznámky pod čiarou k odkazu x). 
Odôvodnenie: 
Bod 21 Prílohy č. 5 k Legislatívnym pravidlám vlády Slovenskej republiky. 	O 	A 	Text je preformulovaný v nadväznosti na predložené pripomienky pripomienkujúcich subjetov.  	
MK SR 	K čl. I bod 27 
Navrhované znenie „alebo ak ide o byt, ktorý je národnou kultúrnou pamiatkou a nachádza sa v lokalitách zapísaných v Zozname svetového dedičstva.“ navrhujeme upraviť na nasledovné znenie: „alebo ak ide o byt, ktorý je národnou kultúrnou pamiatkou alebo sa nachádza v lokalitách zapísaných v Zozname svetového kultúrneho dedičstva.“. 
Odôvodnenie: 
Náš návrh odôvodňujeme skutočnosťou, že podmienka by platila v pôvodnom znení kumulatívne a nevzťahovala by sa na národné kultúrne pamiatky mimo územia svetového kultúrneho dedičstva. Ochrana pamiatkového fondu sa vzťahuje na všetky národné kultúrne pamiatky a nami navrhnuté znenie túto podmienku rešpektuje. 	O 	N 	Navrhnutý text je v súlade so znením § 4 ods. 1 písm e) platného zákona.  	
MV SR 	K čl. I bodu 2 [§ 2 ods. 1 písm. p)] 
Uvádzaciu vetu upraviť takto: „V § 2 ods. 1 sa písmeno p) dopĺňa štvrtým bodom, ktorý znie:“. 	O 	A 	Text je upravený. 	
MV SR 	K čl. I bodu 3 
V poznámke pod čiarou k odkazu 7 v citácii „§ 6 ods. 1 písm. b) zákona č. 150/2013 Z. z. o Štátnom fonde rozvoja bývania“ na konci pripojiť slová „v znení zákona č. ..../2015 Z. z.“. 	O 	N 	V súlade s bodom 21. Prílohy č. 5 k Legislatívnym pravidlám vlády Slovenskej republiky v poznámke pod čiarou nemožno uvádzať predpisy, ktoré neboli vyhlásené v zbierke zákonov.  	
MV SR 	K čl. I bodu 4 [§ 4 ods. 1 písm. f)] 
Navrhujeme upraviť znenie takto: 
„f) stavebnou úpravou bytu v bytovom dome, ktorý žiadateľ nadobudol podľa osobitného predpis11a); dotáciu možno poskytnúť aj v prípade, ak sa stavebnými úpravami bytu zmení počet bytov v stavbe“. 
Poznámka pod čiarou k odkazu 11a znie: 
„11a) Zákon č. 172/2004 Z. z. o prevode vlastníctva nehnuteľného majetku vo vlastníctve Slovenskej republiky na obec alebo vyšší územný celok v znení neskorších predpisov.“.  	O 	ČA 	Text bol v nadväznosti na pripomienky iných subjektov preformulovaný.  	
MV SR 	K čl. I bodu 6 (§ 4) 
1. V odseku 4 slová „od nadobudnutia právoplatnosti ktorého neuplynulo“ nahradiť slovami „ak od nadobudnutia právoplatnosti tohto kolaudačného rozhodnutia neuplynuli“. 
2. V prípade akceptácie našej pripomienky k bodu 4 [§ 4 ods. 1 písm. f)] odsek 5 vypustiť ako nadbytočný a odkazy 11a a 11b a poznámky pod čiarou k týmto odkazom prečíslovať na 11b a 11c. 
3. V poznámke pod čiarou k odkazu 11b na konci pripojiť slová „v znení zákona č. 268/2007 Z. z.“ a v poznámke pod čiarou k odkazu 11c na konci pripojiť slová „v znení zákona Národnej rady Slovenskej republiky č. 151/1995 Z. z.“. 	O 	ČA 	V odseku 4 bola opravená gramatická chyba. Definícia kúpy nájomného bytu je v súlade so zákonom č. 150//2013 Z.z. o Štátnom fonde rozvoja bývania. Nakoľko bol bod 4 (§ 4 ods. 1 písm f) preformulovaný, neboli akceptované pripomienky uvedené v bode 2 a 3.  	
MV SR 	K čl. I bodu 14 (§ 10 ods. 6) 
V záujme upresnenia navrhovaného znenia odporúčame nad slová „ostatných budov na bývanie“ umiestniť odkaz 9. 	O 	A 	Text je upravený.  	
MV SR 	K čl. I bodu 16 [§ 11 ods. 1 písm. c)] 
Slová „vykonávacím predpisom“ nahradiť slovami „všeobecne záväzným právnym predpisom“. 	O 	A 	Text je upravený. 	
MV SR 	K čl. I bodu 17 (§ 11 ods. 2) 
Slová „z oprávneného nákladu“ nahradiť slovami „oprávnených nákladov“. 	O 	A 	Text je upravený. V čl. I je bod 17 vypustený z návrhu. 	
MV SR 	K čl. I bodu 18 (§ 11 ods. 4)] 
S poukazom na platné znenie zákona vypustiť.  	O 	A 	Text je upravený. V čl. I je bod 18 vypustený.  	
MV SR 	K čl. I bodu 23  
V poznámke pod čiarou k odkazu 30 v citácii „§ 6 ods. 1 písm. c) zákona č. 150/2013 Z. z. o Štátnom fonde rozvoja bývania“ na konci pripojiť slová „v znení zákona č. ..../2015 Z. z.“.  	O 	N 	V súlade s bodom 21. Prílohy č. 5 k Legislatívnym pravidlám vlády Slovenskej republiky v poznámke pod čiarou nemožno uvádzať predpisy, ktoré neboli vyhlásené v zbierke zákonov.  	
MV SR 	K čl. I bodom 27 a 28 
Zmeniť ich poradie. 	O 	A 	Text je upravený. Novelizačné body sú primerane upravené.  	
MV SR 	K čl. I bodu 28  
V poznámke pod čiarou k odkazu 38 v citácii „Napríklad zákon č. 150/2013 Z. z.“ na konci pripojiť slová „v znení zákona č. ..../2015 Z. z.“. 	O 	N 	V súlade s bodom 21. Prílohy č. 5 k Legislatívnym pravidlám vlády Slovenskej republiky v poznámke pod čiarou nemožno uvádzať predpisy, ktoré neboli vyhlásené v zbierke zákonov.  	
ZSPS 	V § 11 odseku 1 písm. a) v bode 4 
žiadame namiesto slov „najmenej 30 rokov“ uviesť slová „najmenej 15 rokov“ a v súvislosti s tým zmeniť alebo doplniť príslušné súvisiace ustanovenia zákona. 
Odôvodnenie: navrhujeme túto dobu znížiť na 15 rokov z dôvodu zrýchlenia obehu prostriedkov na výstavbu nájomných bytov, ako aj z dôvodu, že obce a mestá nebudú mať po 30 ročnom užívaní bytov zdroje na opravy väčšieho rozsahu, práve tak ako teraz či v minulosti. Zdroje z fondu opráv nebudú stačiť a utrpí kvalita bytového fondu. Žiadame preto zákonom zabezpečiť možnosť odpredať byty po 15 rokoch užívateľom do vlastníctva a z inkasovaných peňazí stavať nové nájomné byty pre začínajúce manželstvá, aby tieto naozaj slúžili ako štartovacie byty mladých rodín. Nemáme za preukázané, že v praxi funguje zodpovedná kontrola toho, či aktuálny užívateľ má ešte nárok na nájomný byt postavený s podporou štátu. 	Z 	ČA 	Na základe rokovania uskutočneného dňa 5.5.2015 bola lehota upravená na 20 rokov. 	
ZSPS 	V § 10 Všeobecné podmienky na poskytnutie dotácie  
žiadame vypustiť ustanovenia navrhovaných ods. 4 a 5 bez náhrady. 
Odôvodnenie: Ustanovenia uvedené tomto v týchto ods. a ich plošné uplatnenie (bez zohľadnenia sociálnych a ekonomických súvislostí a širších sídelných vzťahov), budú v praxi brániť a neopodstatnene obmedzovať rozvoj žiaducej sídelnej štruktúry a obrátia sa proti tým mestám a obciam, ktoré sa snažia čo najlepšie plniť svoje samosprávne úlohy, plniť záujmy a vôľu občanov.  	Z 	A 	V Čl. I bod 14 je v § 10 navrhovaný ods. 4 a 5 vypustený.  	
ZSPS 	Príloha č.3 
2.1 Bod 1.2 – 2 žiadame „Typ objektu“ zmeniť na „Typ budovy“ 
Odôvodnenie: Stavebný zákon pozná pojem budova alebo stavba, ale nie objekt (vo vzťahu k definícii uvádzanej v stavebnom zákone). 
2.2 Bod 1.2 – 9, 10 odporúčame „Dodatočné zateplenie“ nahradiť „Dodatočná tepelná ochrana“ – 
Odôvodnenie: Dodatočné zateplenie nie je v žiadnom predpise definované. 
2.3 Bod 1.2 – 11, 12, 13 žiadame rovnaké úpravy ako sme uviedli v bode 2.1. 	Z 	ČA 	Časť pripomienky uplatnenej ako požiadavka, t.j. nahradiť slová „Typ objektu“ na „Typ budovy“ je akceptovaná.